SQ บวกแรงเกิน 4% นิวไฮตั้งแต่เข้าตลาดฯ
SQ บวกแรงเกิน 4% นิวไฮตั้งแต่เข้าตลาดฯ ล่าสุด ณ เวลา 16.01 น. อยู่ที่ 4.58บาท บวก 0.18บาท หรือ 4.09% สูงสุด 4.64 บาท ต่ำสุด 4.44บาท ด้วยมูลค่าซื้อขาย 725.45ล้านบาท ด้าน บล.เมย์แบงก์ กิมเอ็ง แนะซื้อ เล็งผลประกอบการ Q4/59 ฟื้นตัวดี ลุ้นคว้างานเพิ่ม
9 ม.ค. 2560

ผู้สื่อข่าวรายงานว่า ราคาหุ้นบริษัท สหกลอิควิปเมนท์ จำกัด (มหาชน) หรือ SQ ล่าสุด ณ เวลา 16.01 น. อยู่ที่ 4.58บาท บวก 0.18บาท หรือ 4.09% สูงสุด 4.64 บาท ต่ำสุด 4.44บาท ด้วยมูลค่าซื้อขาย 725.45ล้านบาท ขณะที่ดัชนีหุ้นไทยโดยรวมลบ 0.47%

โดยราคาหุ้น SQ ปรับตัวขึ้นสูงสุดนับตั้งแต่เข้าซื้อขายในตลาดหลักทรัพย์ เมื่อวันที่ 26 ต.ค.59
ขณะที่ บล.เมย์แบงก์ กิมเอ็ง ระบุในบทวิเคราะห์ แนะนำซื้อSQ ให้ราคาเป้าหมาย 4.50 บาท/หุ้น ด้วยวิธีส่วนลดกระแสเงินสด (DCF) บนฐาน WACC เท่ากับ 8.20% โดย P/E ปี 59 ที่ค่อนข้างสูง 21 เท่า แต่จะลดลงเหลือ 12.4 เท่าในปี 2560 และ 9.2 เท่าในปี 61 จากกำไรที่โตสูง
ทั้งนี้คาดว่าผลประกอบการของ SQ ในไตรมาส 4/59 จะฟื้นตัวดีขึ้นและดีสุดของปี 59 คือ ประมาณ 75-80 ล้านบาท จากการเร่งงานหลังหมดฤดูฝนและไม่มีค่าใช้จ่ายพิเศษ ขณะที่ SQ มีงานในมือที่สูง ถึง 3.4 หมื่นล้านบาท สามารถรองรับรายได้ระดับ 3-4 พันล้านบาทได้อีก 10-11 ปีข้างหน้า แนวโน้มผลประกอบการปี 60-61 คาดจะเติบโตสูง นอกจากนี้ SQ ยังมีโอกาสที่จะได้งานใหม่ๆ เพิ่มเติมที่เรายังไม่รวมในประมาณการ
 